Ҷадвали зарибҳои УЕФА

Дар **[[УЕФА]]** се низоми гуногуни рутбабандӣ истифода мешаванд:
* Раддабандии тимҳои миллӣ *(The coefficient of the national teams)*;
* Раддабандии анҷуманҳои футболӣ *(The coefficient of national association)*;
* Раддабандии бошгоҳҳои футболӣ *(The coefficient of football clubs)*.

## Раддабандии тимҳои миллӣ
Раддабандии тимҳои миллӣ, ки онро инчунин раддабандии тимҳои миллии урупоӣ меноманд, қаблан барои муайян кардани тартиби тимҳо ҳангоми қуръакашии даври интихобӣ ва марҳилаи ниҳоии Ҷоми миллатҳои Урупо ба кор мерафт. Охирин мусобиқае, ки дар он аз ин раддабандӣ ҳангоми қуръакашӣ истифода гардид, Лигаи миллатҳои УЕФА 2018/2019 буд. Аз марҳилаи даври муқаддамотии Евро 2020 сар карда, барои ин манзур натиҷаи ниҳоии раддабандии Лигаи миллатҳои УЕФА истифода мешавад.

### Раддабандии Лигаи миллатҳои УЕФА-2024/25

## Раддабандии анҷуманҳои футболӣ

### Қоидаҳои холдиҳӣ
*Бар асоси 18-уми декабри соли 2025*

Раддабандии ҳар як анҷуман аз ҷониби UEFA бар асоси натиҷаҳои тимҳои кишвар дар мусобиқаҳои бошгоҳии УЕФА дар тӯли як давраи панҷсола ҳисоб карда мешавад. Дар ин давра ҳар тим чунин имтиёз мегирад:
* 2 хол барои пирӯзӣ;
* 1 хол барои мусовӣ.

Аз соли 1999, агар ин холҳо дар даврҳои муқаддамотӣ ба даст оварда шаванд, онҳо нисф карда мешаванд, яъне:
* 1 хол барои пирӯзӣ;
* 0,5 хол барои мусовӣ.

Илова бар ин, холҳои ҳавасмандӣ низ дода мешаванд:
* Барои расидан ба чаҳорякниҳоӣ, нимниҳоӣ ва финал дар мусобиқаҳои ҷоми урупоӣ, ҳар даста 1 хол дарёфт мекунад;
* 4 хол барои роҳёбӣ ба марҳилаи гурӯҳии Лигаи Қаҳрамонҳо (то соли 1996 — 2 хол, аз 1997 то 2003 — 1 хол, аз 2004 то 2008 — 3 хол);
* 5 хол дар ҳолати роҳёбии даста ба даври 1/8 ниҳоии Лигаи Қаҳрамонҳо (то соли 2008 — 1 хол).

* Дар ҳисоб танҳо бозиҳои анҷомёфта ба назар гирифта мешаванд (шикастҳои техникӣ ҳисоб намешаванд). Агар бозӣ пас аз вақти асосӣ ва иловагӣ бо силсилаи пеналтӣ ба поён бирасад, натиҷаи аслии бозӣ (вақти асосӣ ва иловагӣ) барои ҳисоб мадди назар қарор мегирад.

Барои ҳисоб кардани раддабандии анҷуман, ҳамаи холҳои бошгоҳҳое, ки дар Лигаи қаҳрамонҳо ва Лигаи Урупо ширкат дошта, ба даст овардаанд, ҷамъ карда мешаванд. Пас натиҷа барои теъдоди бошгоҳҳои ин анҷуман тақсим карда мешавад.

Раддабандии як кишвар, маҷмуи зарибҳои он кишвар дар панҷ соли гузашта аст. Барои муайян кардани ширкаткунандагони Лигаи қаҳрамонҳо ва Лигаи Урупо, аз раддабандии соли гузашта истифода мешавад, зеро ҳар кишвар бояд дар оғози фасл бидонад чанд роҳхат ба он тааллуқ дорад.

### Ҷадвали намояндагии кишварҳо
Ҷадвали зерин нишон медиҳад, ки ҳар кишвар чанд даста дорад ва дар чӣ марҳилае онҳо дар мусобиқаҳои ҷоми урупоиро шуруъ мекунанд. Ин маълумот барои мавсимҳои 2021/2022 то 2023/2024 ва вобаста ба ҷойгоҳи кишвар дар раддабандии УЕФА пешниҳод шудааст. Лихтенштейн ба раддабандӣ дохил намешавад.

:* Агар ғолибони мусобиқаҳои урупоии фасли гузашта тавассути чемпионат ё ҷоми миллии кишварашон аллакай роҳхати иштирок дар мусобиқаҳои урупоиро гирифта бошанд, дар тақсимоти ҷойҳо тағйироти хурд ба амал меояд. Дар натиҷа, баъзе дастаҳо метавонанд нисбат ба он чи ки дар ҷадвал нишон дода шудааст, як давр дертар мусобиқаро оғоз кунанд.

:* То мавсими 2014/2015 дар Лигаи қаҳрамонҳо аз як кишвар на бештар аз чаҳор бошгоҳ иштирок карда метавонист. Агар ғолиби Лига намояндаи яке аз се кишвари аввали рейтинги УЕФА мебуд, вале тавассути чемпионати миллӣ ба мусобиқаи навбатӣ роҳ намеёфт, он гоҳ дастае, ки ҷои чорумро дар чемпионати он кишвар гирифта буд, ба ҷойи Лигаи қаҳрамонҳо ба Лигаи Урупо мегузашт. Ин қоида аз соли 2005 ба амал даромад *(пеш аз он иттиҳодияи футболи ҳар кишвар интихоб мекард, ки кадом даста дар Лигаи қаҳрамонҳо иштирок кунад — ғолиби мусобиқаи қаблӣ ё дастаи чорум дар чемпионати кишвар)*, замоне ки УЕФА ба таври истисноӣ иҷоза дод панҷ бошгоҳи инглисӣ *(ғолиби Лигаи қаҳрамонҳо «[[Ливерпул (бошгоҳи футбол)|Ливерпул]]» мавсими ояндаро аз даври муқаддамотии якум оғоз кард)* дар бонуфузтарин мусобиқаи бошгоҳии Урупо ширкат кунанд. Аз мавсими 2014/2015, ғолиби Лигаи Урупо ба таври худкор ба марҳилаи гурӯҳии Лигаи қаҳрамонҳо роҳхат мегирад (бори аввал чунин дастовардро, бошгоҳи испониёии «Севийя» соҳиб шуд).

### Раддабандии ҷорӣ
: *Бар асоси 19-уми ноябри соли 2025*:

## Раддабандии дастаҳо
Дар фаъолияти худ, УЕФА аз раддабандиҳои панҷсола ва даҳсола барои бошгоҳҳо истифода мекунад.

### Раддабандии панҷсола
Ин раддабандӣ барои таъйин кардани дастаҳо дар қуръакашӣ истифода мешавад, то дар марҳилаҳои аввали мусобиқаҳои урупоӣ дастаҳои қавӣ бо ҳам рӯбарӯ нашаванд. Пеш аз соли 1999, барои ҳамин мақсад нисбати холҳои ба даст овардаи даста ба шумораи бозиҳои анҷомдодаро ҳисоб мекарданд ва пас ин натиҷаҳо барои панҷ соли охир ҷамъбаст мешуданд.

То мавсими 2018/2019, зариби панҷсолаи даста, маҷмуи 5 зариби даста дар панҷ соли гузашта буд.
Ҳар зариби мавсимии тим аз ҷамъи холҳои ба даст овардаи даста дар мусобиқаҳои урупоӣ (аз ҷумла холҳои ҳавасмандӣ, вале бе ҳисоб кардани холҳои даврҳои интихобӣ) ҳамроҳ бо 20% аз зариби кишвар, ба даст меомад. То соли 2004 саҳми зариби кишвар 50% ва то соли 2008 ба 33% баробар буд.

Аз мавсими 2018/2019 зариби панҷсолаи даста баробар аст бо ҳадди аксар аз:
* ҷамъи холҳои ба даст овардаи даста дар мусобиқаҳои урупоӣ дар панҷ соли гузашта (аз ҷумла холҳои ҳавасмандӣ, вале бе ҳисоб кардани холҳои даврҳои интихобӣ)
* 20 % аз зариби кишвар барои ҳамин давра.

#### Холҳои ҳавасмандӣ
Холҳое, ки бошгоҳ дар давраҳои муқаддамотӣ ба даст меорад ва дар зариби кишварҳо ҳисоб карда мешаванд, вале дар раддабандии бошгоҳ ба ҳисоб гирифта намешаванд. Бо вуҷуди ин, вобаста ба он ки бошгоҳ то кадом давр расидааст, ба он миқдори муайяни холҳои ҳавасмандӣ дода мешавад, ки онҳо ба зариби бошгоҳ дохил мешаванд.

Мизони холҳои ҳавасмандӣ (аз мавсими 2018/2019), вобаста ба марҳилаи иштирок дар Лигаи Урупо:
* 0.5 — даври муқаддамотӣ;
* 1 — даври интихобии якум;
* 1.5 — даври интихобии дуюм;
* 2 — даври интихобии сеюм;
* 2.5 — даври ҳазфӣ.

Илова бар ин, ба ҳар клубе, ки ба марҳилаи гурӯҳии Лигаи Урупо роҳ ёфтааст, ҳадди ақалл 3 хол барои зариби бошгоҳ кафолат дода мешавад. Яъне, пас аз анҷоми марҳилаи гурӯҳӣ, ба бошгоҳ то 3 холи ҳавасмандӣ дода шуда метавонад.

#### Раддабандии ҷорӣ
: *25 бошгоҳи бартар то санаи 24 июли 2025*:

#### Беҳтарин бошгоҳ дар ин давра
: *Феҳристи бошгоҳҳое, ки бар асоси солҳо дар 5 мавсими охир мақоми аввалро дар раддабандӣ ишғол кардаанд*


**Теъдоди ҷойи аввал, ки бошгоҳ ишғол кардааст**



### Раддабандии даҳсола
Ин раддабандӣ барои тақсимоти даромади бошгоҳҳо аз ҳузур дар мусобиқаҳои урупоӣ истифода мешавад.

Раддабандии даҳсола бо истифодаи давраи даҳсола, ба таври монанд ба раддабандии панҷсола ҳисоб карда мешавад. Илова бар ин, барои касби ҷом, бошгоҳҳо холҳои ҳавасмандии иловагӣ дарёфт мекунанд:

## Инчунин нигаред
* Раддабандии бошгоҳҳои КОНМЕБОЛ

## Эзоҳ

## Пайвандҳо
* 
* 
* 
* 
* 
* 
* 
* 

Гурӯҳ:УЕФА
Гурӯҳ:Раддабандиҳои варзишӣ